《山居二首 其一》
宋代·饶节

小径深通竹，疏篱巧过藤。冷猿啸古木，饥鹭啄寒冰。

贵客终难屈，蓬门不用应。此中有佳处，黄卷短檠灯。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。